open-index/open-wikipedia-markdown huggingface dataset:
பழுப்பு முதுகு தேன் பறவை

**வால்ல்பெர்க் தேன் பறவை**, (*Brown-backed honeybird*) வால்பெர்க் தேன்வழிகாட்டி மற்றும் கூரிய அலகு தேன்வழிகாட்டி என்றும் அழைக்கப்படும் பழுப்பு-முதுகுத் தேன் பறவை (*புரோடோடிசுகசு ரெகுலசு*), இண்டிகேடோரிடே குடும்பத்தில் உள்ள ஒரு பறவை இனமாகும். இந்த பறவைக்குச் சுவீடன் இயற்கை ஆர்வலர் ஜோகான் ஆகஸ்ட் வால்ல்பெர்க் நினைவாகப் பெயரிடப்பட்டது.

## சரகம்
வால்ல்பெர்க் தேன் பறவை அங்கோலா, போட்சுவானா, கமரூன், மத்திய ஆப்பிரிக்கக் குடியரசு, காங்கோ மக்களாட்சிக் குடியரௌ, கோட்டிவார், எசுவாத்தினி, எத்தியோப்பியா, கென்யா, லெசோத்தோ, லைபீரியா, மலாவி, மொசாம்பிக், நமீபியா, நைஜீரியா, உருவாண்டா, சோமாலியா, சூடான், தென்னாப்பிரிக்கா, தான்சானியா, தோகோ, உகாண்டா, சாம்பியா மற்றும் சிம்பாப்வே ஆகிய நாடுகளில் காணப்படுகிறது.
இடது|thumb| தெற்கு எத்தியோப்பியாவிலில்

## மேற்கோள்கள்

## வெளி இணைப்புகள்

* (Sharp-billed Honeyguide =) Brown-backed Honeyguide - The Atlas of Southern African Birds இல் உள்ள இனங்கள் உரை .
சரஞ்சீத்து சிங் ரோரி

**சரஞ்சீத்து சிங் ரோரி**  (Charanjeet Singh Rori)  இந்தியாவைச் சேர்ந்த ஓர் அரசியல்வாதியாவார். 1969 ஆம் ஆண்டு செப்டம்பர் மாதம் 15 ஆம் தேதியன்று இவர் பிறந்தார். 16ஆவது மக்களவைக்கான சிர்சா மக்களவைத் தொகுதியில் இருந்து நாடாளுமன்ற உறுப்பினராகத் தேர்ந்தெடுக்கப்பட்டார்.  2019 ஆம் ஆண்டு நடைபெற்ற மக்களவைத் தேர்தலில் 17வது மக்களவையின் நாடாளுமன்ற உறுப்பினரான  சுனிதா துக்கால் என்பவரால் 626,258 வாக்குகள் வித்தியாசத்தில்  தோற்கடிக்கப்பட்டார். இவர்  2014 ஆம் ஆண்டு நடைபெற்ற மக்களவைத் தேர்தலில் அப்போதைய நாடாளுமன்ற உறுப்பினராக இருந்த அசோக் தன்வாரை 115, 736 வாக்குகள் வித்தியாசத்தில் தோற்கடித்தார். அவர்  இந்திய தேசிய லோக்தளம்  கட்சியின் உறுப்பினராவார். . இவர் சிர்மோனி அகாலிதளத்தின் முக்கிய தலைவராக இருந்தார்.  2014 மக்களவைத் தேர்தலில் சர்தார் பிரகாசு சிங் பாதலும், சுக்பீர் சிங் பாதலும்  இவருக்காக பிரச்சாரம் செய்தனர்.  இந்திய தேசிய காங்கிரசு கட்சியில் இவர்  சேர்ந்தார் 

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1969 பிறப்புகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பதம் சிங் தகியா

**பதம் சிங் தகியா** (*Padam Singh Dahiya*) இந்தியாவைச் சேர்ந்த ஓர் அரசியல்வாதியாவார்.  இந்தியாவின் அரியானா மாநிலம் சோனிபத்து மாவட்டத்தில் உள்ள கந்தா கிராமத்தைச் சேர்ந்தவர். சோனிபத்து தொகுதியில் இந்திய தேசிய லோக் தளம் கட்சியின் வேட்பாளராகப் போட்டியிட்டு  10ஆவது அரியானா மாநிலத்தின் சட்டமன்றத்தில்  உறுப்பினராக இருந்தார்.

## தொழில்
தகியா 1990 ஆம் ஆண்டில் அரசியலில் நுழைந்து இந்திய தேசிய லோக்தல் கட்சியில் சேர்ந்தார்.

2019  ஆம் ஆண்டு சனவரி மாதத்தில் ஜனநாயக்க சனதா கட்சியில் சேர்ந்தார்.  சோனிபத்து  மாவட்டத்தில் சனநாயக்கு சனதா கட்சியின் தலைவராக உள்ளார்.

2023 ஆம் ஆண்டு மார்ச்சு மாதத்தில்  தகியா சனநாயக்கு சனதா கட்சியை விட்டு வெளியேறி இந்திய தேசிய காங்கிரசு கட்சியில் சேர்ந்தார்.

## மேற்கோள்கள்

பகுப்பு:வாழும் மக்கள்
பகுப்பு:1963 பிறப்புகள்
பகுப்பு:அரியானா அரசியல்வாதிகள்
பகுப்பு:அரியானா சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பச்சை முதுகு தேன் பறவை

**பச்சை-முதுகுத் தேன் பறவை** (*Green-backed honeybird*)(*புரோடோடிசுகசு சாம்பெசியே*), கிழக்குப் பச்சை-முதுகுத் தேன் வழிகாட்டி, பச்சை-முதுகுத் தேன் வழிகாட்டி மற்றும் மெலிந்த-அலகு தேன்வழிகாட்டி என்றும் அறியப்படும், இது இண்டிகேடோரிடே குடும்பத்தில் உள்ள ஒரு பறவை சிற்றினமாகும். இது வடக்கு மஞ்சள் வெள்ளைக் கண்ணின் கூட்டினைப் பயன்படுத்தும் ஒட்டுண்ணிப் பறவை.

## சரகம்
பச்சை-முதுகுத் தேன் பறவை அங்கோலா, போட்சுவானா, காங்கோ மக்களாட்சிக் குடியரசு, கென்யா, மலாவி, மொசாம்பிக், நமீபியா, தன்சானியா, சாம்பியா மற்றும் சிம்பாப்வே ஆகிய நாடுகளில் காணப்படுகிறது .

## மேற்கோள்கள்

## வெளி இணைப்புகள்
* (Slender-billed honeyguide = ) பச்சை-பின்னூட்டப்பட்ட தேன் வழிகாட்டி - The Atlas of Southern African Birds இல் உள்ள இனங்கள் உரை .

பகுப்பு:கிழக்கு ஆப்பிரிக்க பறவைகள்
பகுப்பு:தெற்கு ஆப்பிரிக்கப் பறவைகள்
பாலிட் தேன் வழிகாட்டி

**பாலிட் தேன்வழிகாட்டி** (***இண்டிகேட்டர் மெலிபிலசு***) என்பது இண்டிகேடோரிடே குடும்பத்தில் உள்ள ஒரு பறவை சிற்றினம் ஆகும். இந்த சிற்றினம் **கிழக்கு சிறிய தேன்வழிகாட்டி** என்றும் அழைக்கப்படுகிறது. இது அங்கோலா, காங்கோ மக்களாட்சிக் குடியரசு, கென்யா, மலாவி, மொசாம்பிக், தன்சானியா, உகாண்டா, சாம்பியா மற்றும் சிம்பாப்வே ஆகிய நாடுகளில் காணப்படுகிறது.

## வகைப்பாட்டியல்
இந்த சிற்றினம் வில்காக் தேன் வழிகாட்டியுடன் மிக நெருங்கிய தொடர்புடையது. மேலும் இரண்டு சிற்றினங்களும் அளவில் மிகவும் ஒத்தவை. மற்றொரு இனம், *இன்டிகேட்டர் நரோகென்சிசு* கென்யா மற்றும் தான்சானியாவின் எல்லையில் விவரிக்கப்பட்டுள்ளது. இது ஒரு இளம் பாலிட் தேன்வழிகாட்டி மாதிரியிலிருந்து விவரிக்கப்பட்டதாகத் தோன்றுகிறது.

## மேற்கோள்கள்

## வெளி இணைப்புகள்

* (கிழக்கு தேன் வழிகாட்டி =) பாலிட் தேன் வழிகாட்டி - தென் ஆப்பிரிக்க பறவைகளின் அட்லஸில் உள்ள இனங்கள் உரை .

பகுப்பு:கிழக்கு ஆப்பிரிக்க பறவைகள்
பகுப்பு:தெற்கு ஆப்பிரிக்கப் பறவைகள்
கேசவராம் காசிராம் சாஸ்திரி

**கேசவராம் காசிராம் சாஸ்திரி** (*Keshavram Kashiram Bambhaniya*), 1964ல் நிறுவப்பட்ட  விசுவ இந்து பரிசத் நிறுவனத் தலைவர்களில் ஒருவரும், குஜராத் மாநில விஷ்வ இந்து பரிசத்தின் தலைவரும் ஆவார்.

## வாழ்க்கை
கே. கே. சாஸ்திரி 1925 முதல் ஜுனாகத் மாவட்டத்தின் பள்ளியில் சமசுகிருத ஆசிரியராக பணியில் சேர்ந்தார். பின்னர் 1936ல்  *பிரஜா பந்த்* எனும் குஜராத் வார இதழின் உதவி ஆசிரியராக அமர்ந்தார். 1958ல் எல் டி. கற்றல் மற்றும் ஆராய்ச்சி நிறுவனத்தில் சேர்ந்தார்.
பல்லவி தேவி மகளிர் கல்லூரியில் சமசுகிருதப் பேராசிரியராக பணியில் சேர்ந்தார். 1961 குஜராத் ஆய்வு நிறுவனத்தில் கௌரவ ஆலோசகராகவும் பணியாற்றினார். இவர் பாரதிய சன்ஸ்கார் தாம் நிறுவனத்தின் குலபதி என அழைக்கப்பட்டார்.இவர் இந்தியப் பிரதமர் நரேந்திர மோடியின் வழிகாட்டியாக இருந்தவர்.

## சாதனைகள்
கே. கே. சாஸ்திரி 19க்கும் மேற்பட்ட ஆய்வு மாணவர்களுக்கும் மற்றும் 1500க்கும் மேற்பட்ட குஜராத்தி இலக்கிய மாணவர்களுக்கு வழிகாட்டியாக இருந்துள்ளார். இவரை குஜராத்தி இலக்கணத்தின் நடமாடும் அகராதி என்றும் வேத இலக்கிய அறிஞர் என்றும் புகழப்பட்டார். இவர் 240 நூல்களை எழுதியுள்ளார்.
## முக்கியப் படைப்புகள்
இவர் குஜராத்தி, இந்தி மற்றும் சமசுகிருத மொழிகளில் இயற்றிய முக்கிய நூல்கள்:
* பிருகத் குஜராத்தி அகராதி (பகுதி I&II)
*  மூலிகை மருத்துவ அகராதி (Vanaushadhi Kosh) 
* ஜெய்சம்ஹிதா (Jaisamhita (8800 episode book on Mahabharat)
* பாரத்சம்ஹிதா
* சிறீமத்பாகவத புராணம்  (சமசுகிருதம்).
* குஜராத்தி சொல்லாராய்ச்சி
*வாக் வைபவம் 
* கவி ரசீத் (பாகம் 1 & 2)
* அக்சர் அனக சப்தம் (குஜராத்தி விளக்க உரை)
*நரசிங் மேத்தா - ஒரு அத்தியாயனம்  Apbhransh vyakaran
## மேற்கோள்கள்

பகுப்பு:1905 பிறப்புகள்
பகுப்பு:2006 இறப்புகள்
பகுப்பு:எழுத்தாளர்கள்
பகுப்பு:சமசுகிருத அறிஞர்கள்
பகுப்பு:குஜராத் மக்கள்
பகுப்பு:நூறு வயது இந்திய ஆண்கள்
எல்லிஸ் பிரிட்ஜ் சட்டமன்றத் தொகுதி

**எல்லிஸ் பிரிட்ஜ் சட்டமன்றத் தொகுதி** (*Ellis Bridge Assembly constituency*) (தொகுதி வரிசை எண்:44) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *அமித் ஷா* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
# அகமதாபாத் நகர தாலுகா (பகுதி) - அகமதாபாத்
# நகராட்சிக் கழகம் (பகுதி) வார்டு எண் - 7, 8, 9, 10.

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
தமிழ்நாட்டின் வானூர்தி நிலையங்கள் வரைபடம்

கீழ்க்காணும் வரைபடமானது, தமிழ்நாடு மாநிலத்தின், மக்கள் பயன்பாட்டிற்கான வானூர்தி நிலையங்கள் அமைந்துள்ள இருப்பிடங்களைக் குறிப்பிடுகின்றன.

மேற்குறிப்பிடப்பட்டுள்ள விமான நிலையங்கள் சம்பந்தமான உசாத்துணைகள், வரிசையாக, இத்துடன் இணைக்கப்பட்டுள்ளன.

இவற்றில், சென்னை, திருச்சிராப்பள்ளி மற்றும் கோயம்புத்தூர் வானூர்தி நிலையங்கள் பன்னாட்டு சேவைகளை வழங்கி வருகின்றன. மதுரை, சேலம், நெய்வேலி மற்றும் தூத்துக்குடி வானூர்தி நிலையங்கள் உள்நாட்டு சேவைகள் மூலம் பயனளிக்கின்றன.

## உசாத்துணைகள்

பகுப்பு:வானூர்தி நிலையங்கள்
நொட்டிங்காமின் செரிப்

வலது|thumb|517x517px| லூயிஸ் ரீட்டின் சித்தரிப்பு, 1912
**நொட்டிங்காமின் செரிப்** (*Sheriff of Nottingham*) என்பவர் இராபின் ஊட்டின் கதையில் வரும் அவரின் முக்கிய எதிரியாவார். இவர் பொதுவாக நொட்டிங்காம்சையர்  மக்களை தவறாக நடத்தும் ஒரு அநியாயமான கொடுங்கோலனாக சித்தரிக்கப்படுகிறார். மக்களிடமிருந்து கடுமையான வரி வசூலிக்கிறார். இராபின் ஊட் இவருக்கு எதிராக போராடுகிறார். மேலும் பணக்காரர்களிடமிருந்து திருடி ஏழைகளுக்கு கொடுக்கிறார். இந்தப் பண்புதான் இராபின் ஊட் மிகவும் பிரபலமாக காரணமாகிறது. செரிப் இராபின் ஊட்டின் பரம எதிரியாகக் கருதப்படுகிறார்.

இந்த கதாபாத்திரம் யாரை அடிப்படையாகக் கொண்டது என்பது தெரியவில்லை. இராபின் ஊட்டின் செவிவழிக்கதையில் (குறைந்தபட்சம் 14 ஆம் நூற்றாண்டு வரை பழமையானது), பாரம்பரியமாக நொட்டிங்காம் செரிப்பை அவரது பதவி பெயரால்  மட்டுமே குறிப்பிடப்படுகிறது. உண்மையில் நொட்டிங்காம் நகரில் செரிப் இருந்ததில்லை. இருப்பினும், ஆரம்பகால நார்மன் மன்னர்கள் காலத்திலிருந்தே நொட்டிங்காம்சயர், டெர்பிசையர், அரச  காடுகளின் உயர் செரிப் அரசரால் நியமிக்கப்பட்டிருந்தார். எனவே, கதையில் உள்ள பாத்திரம், அரச காடுகளில் ( செர்வுட் வனத்தையும் உள்ளடக்கியது) சட்ட அமலாக்கத்திற்குப் பொறுப்பாக அரச குடும்பத்தால் நியமிக்கபட்ட பதவியை அடிப்படையாகக் கொண்டதாக இருக்கலாம். மறுபுறம், இக்கதை உண்மை நிகழ்வுகளில் இருந்து தோன்றியதாகக் இருகக்கூடும் என்று கருதினால் (செவிவழிக்கதையின் ஆரம்ப பதிப்பு 200 ஆண்டுகளுக்குப் பிறகு தோன்றினாலும்), இந்தப் பாத்திரம் ஒன்றை நபர் அல்லது நொட்டிங்காம்சயர், மெர்பிசையர் மற்றும் அரச காடுகளின் உயர்  செரிப் பதவியில் அக்காலத்தில் வாழ்ந்த உண்மை நபர்களின் கலவையாகவும் இருக்கக்கூடும். சில பதிப்புகளைக் கொண்டு 1191 முதல் 1194 வரை உயர் செரிப்பாக இருந்த அதிகம் அறியப்படாத  ஷெரிப் ஃபிலிப் மார்க் உடன் அடையாளம் காணப்படுகிறார். அவர் 1209 முதல் 1221 வரை நொட்டிங்காம்சயர், டெர்பிசயர் மற்றும் அரச காடுகளின் உயர் செரிஃப் பதவியை வகித்தார். அவர் இங்கிலாந்தின் மன்னர் ஜான் ஆட்சியின் பிற்பகுதியில் (1199 முதல் ஆட்சி செய்தார். 1216 வரை) பதவியில் இருந்தார்.  இருப்பினும், கதையில் கூறப்படும் செரிப் பொதுவாக அநாமதேயமாகவோ அல்லது புனைப்பெயரில் குறிப்பிடப்படுபவராலவோ இருக்கிறார்.

## பாத்திரம்
ஷெர்வுட் காடு வழியாக செல்லும் வணிகப் பாதைகளின் பாதுகாப்பை உறுதி செய்வது அல்லது அரசனுக்கான மான்களை வேட்டையாடுவதிலிருந்து தடுப்பது, இராபின் ஊட் போன்ற சட்டவிரோத செயல்களில் ஈடுபடும் நபர்களை பிடிப்பது போன்றவை நொட்டிங்காம் செரிப் பதவியில் இருப்பவரின் பணியாகும். சில கதைகளில், நொட்டிங்காமின் செரிப், இராபின் ஊட்டின் காதலியான மெய்டு மரியான் மீது தகாத ஆசை கொண்டவராக சித்தரிக்கப்படுகிறார். இராபின் ஊட் கதைகளின் முக்கிய எதிர்மறைப் பாத்திரமாக இவர் பரவலாக சித்தரிக்கபடுகிறார். இராபின் ஊட்டின் எதிரிகளான சர் கை ஆஃப் கிஸ்போர்ன் அல்லது இங்கிலாந்து மன்னர் ஜான் (இருவரும் கதையில் அரிதாக இருந்தாலும்) போன்றவர்களுடன் இவர் அடிக்கடி தோன்றுகிறார்.

## மேற்கோள்கள்

## வெளி இணைப்புகள்

பகுப்பு:இராபின் ஊட் கதை மாந்தர்கள்
கட்லோடியா சட்டமன்றத் தொகுதி

**கட்லோடியா சட்டமன்றத் தொகுதி** (*Ghatlodia Assembly constituency*) (தொகுதி வரிசை எண்:41) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *[[புபேந்திர படேல்]] * ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
# அகமதாபாது நகர தாலுகா (பகுதி) கிராமங்கள் - ட்ராகாட், கட்லோடியா (எம்), மேம்நகர் (எம்).
# தஸ்க்ரோய் தாலுகா (பகுதி) கிராமங்கள் - லப்காமன், லீலாபூர், கோடியார், சரோடி, ஜகத்பூர், ஹெபத்பூர், பதாஜ், ஷைலாஜ், சென்பூர், ஒகனாஜ், குமா, சோலா, போடக்தேவ், அம்பிலி, கோட்டா, தல்தேஜ், போபால்.

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
அனுவிஜய் நகரியம்

**அனுவிஜய் நகரியம்,** (Anuvijay Township) இந்தியாவின் தமிழ்நாடு மாநிலத்தில் உள்ள திருநெல்வேலி மாவட்டம், இராதாபுரம் வட்டம், வள்ளியூர் ஊராட்சி ஒன்றியம், செட்டிகுளம் ஊராட்சியில் அமைந்த நகரியம் ஆகும். வங்காள விரிகுடா கடற்கரையில் அமைந்த கூடங்குளம் அணுமின் நிலையம் பணியாளர்களுக்காக அனுவிஜய் நகரியம் நிறுவப்பட்டது. இதன் அஞ்சல் சுட்டு எண் 627120.

## அமைவிடம்
அனுவிஜய் நகரியம் திருநெல்வேலிக்கு தெற்கே 80.4 கிலோ மீட்டர் தொலைவிலும்; வடக்கு வள்ளியூர்க்கு தெற்கே 35 கிலோ மீட்டர் தொலைவிலும்; இராதாபுரத்திற்கு தெற்கே 16.4 கிலோ மீட்டர் தொலைவிலும்; கன்னியாகுமரிக்கு வடக்கே 16 கிலோ மீட்டர் தொலைவிலும் அமைந்துள்ளது.

## இதனையும் காண்க
* நகரியம்
## மேற்கோள்கள்

பகுப்பு:திருநெல்வேலி மாவட்டத்திலுள்ள கிராமங்கள்
ராகேஷ் ஷா

**ராகேஷ்பாய் ஜஸ்வந்த்லால் ஷா** (பிறப்பு 1 ஜனவரி 1962)  இந்தியாவின்  குஜராத் மாநிலத்தைச் சேர்ந்த ஒர் அரசியல்வாதி ஆவார். தற்போது, இவர் குஜராத்தின் அகமதாபாத் மாவட்டத்தில் உள்ள எல்லிஸ் பிரிட்ஜ் சட்டமன்றத் தொகுதியின் 12வது சட்டமன்ற   உறுப்பினராகப்   பணியாற்றி வருகிறார்.

1998 முதல் பாரதிய ஜனதா கட்சியின் (பாஜக) உறுப்பினராக உள்ளார். இவர் அகமதாபாத் நகரின் (கர்னாவதி மகாநகர்)  கட்சித் தலைவராக இரண்டு முறை பதவி வகித்தார்.  2006 முதல் 2009 வரை அகமதாபாத் நகர பாரதிய ஜனதா கட்சியின் பொருளாளராகவும் இருந்துள்ளார். மேலும் இவர் இரண்டு முறை *பல்டி* வார்டு கவுன்சிலராகவும் பதவி வகித்துள்ளார்.

## ஆரம்ப கால வாழ்க்கை
ராகேஷ் ஷா 1 சனவரி 1962 அன்று ஒரு நடுத்தர குடும்பத்தில் பிறந்தார். அகமதாபாத்தில் உள்ள திவான் பல்லுபாய் பள்ளியில் படித்த இவர், குஜராத் பல்கலைக்கழகத்தின் நவ்குஜராத் வணிகக் கல்லூரியில் பயின்று வணிகவியல் பாடத்தில் இளங்கலைப் பட்டம் பெற்றார். ராகேஷ்பாய் தனது குழந்தைப் பருவத்திலிருந்தே ராஷ்ட்ரிய சுயம்சேவாக் சங்கத்துடன் (RSS) தன்னை இணைத்துக் கொண்டார்.

## தொழில்

### ஆரம்பகால அரசியல் வாழ்க்கை
அவர் தனது ஆரம்ப ஆண்டுகளில் ராஷ்டிரிய சுயம்சேவாக் சங்கத்தின்  நகர காரியத் தலைவராக இருந்தார்.

### அரசியலில் வகித்த பதவிகள்

ராகேஷ் ஷா  2007 இல் குஜராத்தின் எல்லிஸ் பிரிட்ஜ் சட்டமன்றத் தொகுதியில் இருந்து சட்டமன்றத்திற்கு முதன்முதலாக தேர்ந்தெடுக்கப்பட்டார். 2012ல் மீண்டும் அதே தொகுதியில்  போட்டியிட வாய்ப்பு பெற்று வெற்றி பெற்றார்  2006 ஆம் ஆண்டின் இறுதியில் இருந்து 2009 ஆம் ஆண்டு வரை அகமதாபாத் நகரத்தின் பாஜக கட்சியின் பொருளாளராக இவர் பதவி வகித்தார்.

## அங்கீகாரம்
தற்போது இவர் குஜராத்தின் சிறப்பு பாரத் ஒலிம்பிக்ஸ்  தலைவராக உள்ளார். மேலும் குஜராத் மாநில செஸ் சங்கத்தின் துணைத் தலைவர் பதவியையும் வகித்து வருகிறார்.

2007 சட்டமன்றத் தேர்தலில் பாஜக சார்பில் போட்டியிட்டு  67,600 வாக்குகள் முன்னிலையில் வெற்றி பெற்ற இவர்   2012 தேர்தலில் 76,400 வாக்குகள் முன்னிலை வெற்றி பெற்றிருந்தார்.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:குஜராத் அரசியல்வாதிகள்
சனந்த் சட்டமன்றத் தொகுதி

**சனந்த் சட்டமன்றத் தொகுதி** (*Sanand Assembly constituency*) (தொகுதி வரிசை எண்:40) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *கனுபாய் கரம்ஷிபாய் படேல்* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
# சனந்த் தாலுகா
# பாவ்லா தாலுகா (பகுதி) கிராமங்கள் - வஸ்னா நானோதாரா, நானோதரா, காவ்லா, சங்கோட், வஸ்னா தேதால், தேதால், ரஜோடா, அட்ரோடா, ஹசன்நகர், சபசர், பல்டானா, உலோகம், தேவ்தோலேரா, தேவத்தல், துர்கி, மேனி, துமாலி, லக்டா கேஸ்ரான்டி, , அமிபுரா, கோச்சாரியா, கேரளா, கனோடர், ஷியல், சரளா, கலிவேஜி, மிதாபூர், பாவ்லா

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
மான்சா, குஜராத் சட்டமன்றத் தொகுதி

**மான்சா, குஜராத் சட்டமன்றத் தொகுதி** (*Mansa, Gujarat Assembly constituency*) (தொகுதி வரிசை எண்:37) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி காந்திநகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *ஜெயந்திபாய் சோமாபாய் படேல் (ஜே.எஸ். படேல்)* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
# மான்சா தாலுகா
# கலோல் தாலுகா (பகுதி) கிராமங்கள் - வேதா-ஹிம்மத்புரா, ஜம்லா, வகோசனா, தெந்து, சோபாசன், இட்லா, லிம்போதரா, ஆலுவா, முபாரக்புரா, பல்வா-ராம்புரா, பிரதாப்புரா - 1, சண்டிசனா, அமாஜா, நத்ரி, சோஜா, பாலியாட், கோராஜ்தாபி

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
எஸ். கே. பத்மாதேவி

**எஸ். கே. பத்மாதேவி** (*S. K. Padmadevi*, 1924 - 19 செப்டம்பர் 2019)  என்பவர் கன்னடம் மற்றும் தமிழ் திரைப்படத் துறையில் பணியாற்றிய ஒரு இந்திய நடிகை ஆவார்.

1930 ஆம் ஆண்டு கன்னட நாடகத்துறையில் நுழைந்த பத்மாதேவி 1960 ஆம் ஆண்டு வரை மேடைகளில் சுறுசுறுப்பாக இயங்கினார். பின்னர் இவர் அகில இந்திய வானொலியில் இணைந்து இரண்டு தசாப்தங்கள் பங்களிதார். 

கலைவாணியின் “பக்த சுதாமா” நிகழ்ச்சியில் கலந்துகொண்டார். “பக்த சுதாமா”வில் இவர் பாடிய “யதுகுலநந்தனனே” பாடல் அப்போது பிரபலமானது.

## தனிப்பட்ட வாழ்க்கை
இவர் நாடக கலைஞரான பத்மநாப ராவை மணந்தார்.

## திரைப்படவியல்

* சதி சுலோச்சனா (1934)
* பக்த துருவா (1934)
* சம்சார நௌகா (1936)
* கங்காவதார் (1942)
* மால்குடி டேஸ் (தொலைக்காட்சித் தொடர்) (1987)

## விருது
2016 ஆம் ஆண்டில் கர்நாடக சலனச்சித்ர அகாடமியால் நிறுவப்பட்ட ஆர். நாகேந்திர ராவ் விருது இவருக்கு வழங்கப்பட்டது. 

## மேற்கோள்கள்

## வெளி இணைப்புகள்
*

பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் திரைப்பட நடிகைகள்
பகுப்பு:2019 இறப்புகள்
பகுப்பு:1924 பிறப்புகள்
இந்துபாலா

**இந்துபாலா** (1898 - 30 நவம்பர் 1984), சில சமயங்களில் **மிஸ் இந்துபாலா**, **இந்துபாலா டெபி,** **இந்துபாலா தேவி** என்று அழைக்கப்படுபவர் ஒரு வங்கப் பாடகியும், நடிகையும் ஆவார். இவர் 1975 இல் சங்கீத நாடக அகாதமி விருதைப் பெற்றார்.

## ஆரம்ப கால வாழ்க்கை
இந்துபாலா அமிர்தசரசில் மோதிலால் போஸ் மற்றும் ராஜபாலாவின் மகளாகப் பிறந்தார். இவரின் பெற்றோர் கிரேட் பெங்கால் சர்க்கசில் இருந்தனர். இவர் பிறந்த பிறகு இவரின் பெற்றோர் பிரிந்துவிட்டனர். பின்னர் கல்கத்தாவில் தனது தாயுடன் இவர் வசித்து வந்தார். கௌஹர் ஜான், கமல் தாஸ்குப்தா, காஜி நஸ்ருல் இஸ்லாம் உட்பட பல இசை ஆசிரியர்களிடம் கல்கத்தாவில் பாடல் பயிற்சி பெற்றார்.

## தொழில்
இந்துபாலா சிறந்த வங்கப் பாடகிகளில் ஒருவராகக் கருதப்படுகிறார். 1915 அல்லது 1916 இல் கிராமபோன் ரெக்கார்டுகளுக்கான நூற்றுக்கணக்கான பதிவுகளில் முதல் இடத்தைப் பிடித்தார்   இவர் தன் தாயின் நாடக நிறுவனமான ரம்பகன் பெண் காளி தியேட்டர்  மற்றும் ஸ்டார் தியேட்டர் போன்ற நாடக நிறுவனங்களின் நாடகங்களில் நடித்தார். இவர் அகில இந்திய வானொலியில் 1927 இல் தொடங்கியும், ஒலிபரப்பாளரின் இரண்டாவது நாள் ஒலிபரப்பிலும், தொடர்ந்து 1930 களில் பாடினார். 1936 ஆம் ஆண்டு மைசூர் மகாராஜாவின் அரசவைப் பாடகியாக நியமிக்கப்பட்டார். 1930களின் தொடக்கத்தில் இவர் பேசும் படங்களுக்கு பின்னணிக் குரல் கொடுத்தார், மேலும் *ராஜ்ராணி மீரா* (1933), *[[சதி சுலோச்சனா (கன்னடத் திரைப்படம்)|சதி சுலோச்சனா]]* (1934), *[[நவீன சாரங்கதரா]]* (1936) உட்பட இருபதுக்கும் மேற்பட்ட படங்களில் நடித்தார்.  இவர் 1950 இல் நடிப்புத் துறையில் இருந்து ஓய்வு பெற்றார். 1975 இல் இவர் சங்கீத நாடக அகாதமி விருதைப் பெற்றார்

இந்துபாலா தனது வாழ்நாளின் பெரும்பகுதியை கல்கத்தாவின் ரம்பகன் சுற்றுப்புறத்தில் வாழ்ந்தார். மேலும் அந்த மாவட்டத்தில் குவிந்துள்ள நடிகைகள் மற்றும் பாலியல் தொழிலாளர்களின் நலனில் அக்கறை கொண்டிருந்தார். “நான் ராமபகனின் இந்து” என்று அறிவித்தார். "இங்கே நான் இசையைக் கற்றுக்கொண்டேன், என்னை நிலைநிறுத்திக் கொண்டேன், மரியாதை பெற்றேன்." என்றார்.

## தனிப்பட்ட வாழ்க்கை
பல வருடங்களாக உடல் நலம் குன்றிய நிலையில் இருந்த இந்துபாலா 1984 இல் கல்கத்தாவில் எண்பதுகளின் நடுப்பகுதி வயதில் காலமானார். பிபூதிபூஷன் பந்தோபாத்யாயின் "ஐன்ஸ்டீன் அண்ட் இந்துபாலா" (2016) என்ற சிறுகதையின் முதன்மைக் கதாபாத்திரங்களில் இவரும் ஒருவர்.  2020 இல் இந்துபாலாவின் பாடல் பதிவுகளின் தொகுப்பு வினைலில் தாரா டிஸ்க் மூலம் வெளியிடப்பட்டது.

## மேற்கோள்கள்

## வெளி இணைப்புகள்
* 
*Miss Indubala Raga Bhairavi Coln: Rantideb Maitra, a recording by Indubala, on YouTube

பகுப்பு:1984 இறப்புகள்
பகுப்பு:1898 பிறப்புகள்
பகுப்பு:இந்தியப் பாடகிகள்
அப்துல் சலாம்

**அப்துல் சலாம்** (*Abdul Salam*) இந்தியாவைச் சேர்ந்த ஓர் அரசியல்வாதியாவார். 1948 ஆம் ஆண்டு மார்ச்சு மாதம் முதல் தேதியன்று இவர் பிறந்தார். 2014 ஆம் ஆண்டு முதல் 2017 ஆம் ஆண்டு இறக்கும் வரை இந்திய நாடாளுமன்றத்தின் மேலவையான மாநிலங்களவையின் மணிப்பூர் மாநிலத்தை பிரதிநிதித்துவப்படுத்தினார். மணிப்பூர் அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். முன்னதாக அப்துல் சலாம் மணிப்பூர் சட்டமன்ற உறுப்பினராக இருந்த போது வாப்காய் சட்டமன்ற தொகுதியை பிரதிநிதித்துவப்படுத்தினார்.

அப்துல் சலாம் 2017 ஆம் ஆண்டு பிப்ரவரி மாதம் 28 ஆம் தேதியன்று தன்னுடைய  68 ஆவது வயதில் இறந்தார்.

## மேற்கோள்கள்

பகுப்பு:2017 இறப்புகள்
பகுப்பு:1948 பிறப்புகள்
பகுப்பு:மணிப்பூர் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மாநிலங்களவை உறுப்பினர்கள்
முகமது அப்துல் லத்தீப்

**முகமது அப்துல் லத்தீப்** (*Muhammad Abdul Latip*) இந்தியாவைச் சேர்ந்த ஓர் அரசியல்வாதியாவார். மணிப்பூர் சட்டமன்றத்தில் இரண்டு முறை சட்டமன்ற உறுப்பினராக இருந்துள்ளார்.

அப்துல் லத்தீப் 1972 ஆம் ஆண்டு நடைபெற்ற  மணிப்பூர் சட்டமன்றத் தேர்தலில் இம்பால் மேற்கு மாவட்டத்தில் உள்ள மயாங் இம்பால் சட்டமன்றத் தொகுதியில் போட்டியிட்டார். சுயேச்சை வேட்பாளராக இருந்த போதிலும், இவர் வெற்றி பெற்றார், மணிப்பூர் குடியரசுக் கட்சியின் வேட்பாளரான கைதேம் குலாம்சத்து சிங்கை தோற்கடித்தார். 1974 ஆம் ஆண்டில் நடைபெற்ற மணிப்பூர் சட்டமன்றத் தேர்தலின் போது, இவர் மணிப்பூர் மக்கள் கட்சி அரசியல்வாதியாகப் போட்டியிட்டு, பொதுவுடைமைக் கட்சியின் வேட்பாளர்  கைடெம் மங்கோலைத் தோற்கடித்து மீண்டும் வெற்றி பெற்றார். 1980 ஆம் ஆண்டில் அப்துல் லத்தீப் சனதா  கட்சி வேட்பாளராகப் போட்டியிட்டார் ஆனால் தோல்வியடைந்தார்.
 
## மேற்கோள்கள்

பகுப்பு:வாழும் மக்கள்
பகுப்பு:மணிப்பூர் அரசியல்வாதிகள்
பகுப்பு:மணிப்பூர் நபர்கள்
கீதர் பிரிங்கிள் (எழுத்தாளர்)

**கீதர் பிரிங்கிள்** (*Heather Pringle*)   கனடிய நாட்டின் ப்ரீலான்சு அறிவியல் எழுத்தாளர் ஆவார். இவர் பெரும்பாலும் தொல்பொருளியல் பற்றி எழுதுகிறார். எழுத்தாளராக மாறுவதற்கு முன்பு, பிரிங்கிள் அருங்காட்சியக ஆராய்ச்சியாளராகவும் புத்தக ஆசிரியராகவும் பணியாற்றினார். இவரது 2006 ஆம் ஆண்டு புத்தகமான *தி மாசுடர் பிளான்* கைன்ரிச் கிம்லரின் அக்னெனெர்பை நிறுவனம் நிறுவியதை ஒரு போலி-அறிவியல் முயற்சியில் ஆதாரங்களை உருவாக்கி ஆரிய மேன்மையை "நிரூபித்தல்" விவரித்தது. இப்புத்தகம் கூபர்ட் எவன்சு புனைகதை அல்லாத பரிசை வென்றது. இவரது முந்தைய படைப்புகளில் *தி மம்மி காங்கிரசும்*, *தேசிய [[புவியியல்]]* மற்றும் *[[தொல்லியல்]]* இதழுக்கான கட்டுரைகளும் அடங்கும். *ககாய் இதழில்* எமரிட்டசு ஆசிரியராக உள்ளார். மேலும் கனேடிய தேசிய இதழ் விருது  மற்றும் அறிவியல் முன்னேற்றத்திற்கான அமெரிக்க சங்கம் மற்றும் காவ்லி அறக்கட்டளையின் காவ்லி அறிவியல் இதழியல் விருதையும் பெற்றுள்ளார்.

## மேற்கோள்கள்

## வெளி இணைப்புகள்

* 
* 
* 

பகுப்பு:வாழும் மக்கள்
பகுப்பு:தொல்லியலாளர்கள்
சேன் காக்சு

**சேன் காக்சு** (*Jane Hawkes*)  பிரிட்டிசு கலை வரலாற்று ஆசிரியர் ஆவார். இவர் ஆங்கிலோ-சாக்சன் காலத்தின் கலை மற்றும் சிற்பத்தில் நிபுணத்துவம் பெற்ற யார்க் பல்கலைக்கழகத்தில் கலை வரலாற்றின் பேராசிரியராக உள்ளார்.

## தொழில்
காக்சு தனது முனைவர் பட்டத்தினை பிரிட்டிசு அகாடமி உதவித்தொகை மூலம் "இங்கிலாந்தின் வடக்கில் வைக்கிங்கிற்கு முந்தைய காலகட்டத்தின் ஆங்கிலோ-சாக்சன் சிற்பத்தின் அய்கானோகிராபி" மூலம் முடித்தார். இவர் நியூகேசில் பல்கலைக்கழகத்தில் இரண்டு வருட பிந்தைய முனைவர் பெல்லோசிப்பில் பணியாற்றினார். நியூகேசில், எடின்பர்க் பல்கலைக்கழகங்கள், கார்க் பல்கலைக்கழக கல்லூரி மற்றும் அயர்லாந்தின் தேசிய பல்கலைக்கழகம் ஆகியவற்றில் இவர் கற்பித்துள்ளார். She is one of the co-investigators of the *Corpus of Anglo-Saxon Stone Sculpture* project.

*கார்பசு ஆப் ஆங்கிலோ-சாக்சன் கல் சிற்பத்* திட்டத்தின் இணை ஆய்வாளர்களில் இவரும் ஒருவர் ஆவார்.

இவர் 2017 ஆம் ஆண்டில் டிசம்பர் மாதத்தில் பழங்கால சங்கத்தின் உறுப்பினராகத் தேர்ந்தெடுக்கப்பட்டார்.

2018 ஆம் ஆண்டு ஏப்ரல் மாதத்தில், கார்க் பல்கலைக்கழகத்தில் செனிபர் ஓரெய்லி நினைவு விரிவுரையை காக்சு வழங்கினார்.

## மேற்கோள்கள்

பகுப்பு:வாழும் மக்கள்
பகுப்பு:தொல்லியலாளர்கள்
கிருஷ்ணராஜா சட்டமன்றத் தொகுதி

**கிருஷ்ணராஜா சட்டமன்றத் தொகுதி** (, ) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது மைசூரு மாவட்டத்தில் உள்ளது. மைசூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 216 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:மைசூர் மாவட்டம்
நிசாரி இஸ்மாயிலி இராச்சியம்

**நிஜாரி இராச்சியம்** அல்லது  **அலமுத் இராச்சியம்** என்பது நிஜாரி இஸ்மாயிலி சியா இசுலாம் அரசாகும். இது கிபி 1090ல் தற்கால ஈரானின் அலமுத் கோட்டையின் கட்டுப்பாட்டைக் கைப்பற்றிய பின்னர் ஹசன்-இ சப்பாவால் நிறுவப்பட்டது. கிபி 1090 முதல் கிபி 1273 முடிய இந்த இராச்சியத்தினர் தற்கால ஈரான், ஈராக் மற்றும் சிரியா நாட்ட்ப் பகுதிகளை ஆண்டனர். இவர்கள் இரண்டு தலைநகரங்களைக் கொண்டிருந்தனர். ஒன்று தற்கால வடமேற்கு ஈரானில் உள்ள அலமுத்து மலைக்கோட்டை அரண்மனை. மற்றொருன்று சிரியாவில் உள்ள மஸ்யூப் மலைக்கோட்டை அரண்மனை ஆகும்.
நிஜாரி இராச்சியத்தினரை வரலாற்றாளர்கள்  கொலையாளிகள் என்றழைத்தனர்.

இந்த அரசு  பாரசீகம் மற்றும் லெவண்ட் முழுவதிலும் வலுவான கோட்டைகளைக் கொண்டிருந்தது.  இந்த இராச்சியத்தின் பிரதேசங்கள் பெரும் பகைமை மற்றும் சிலுவைப் போர்களால் சூழப்பட்டிருந்தது.. இது செல்யூக் பேரசை எதிர்க்கும் மக்களால் ஆதரிக்கப்பட்டது. சிறுபான்மை நிஜாரி (சியா இசுலாம்) பிரிவு  மத மற்றும் அரசியல் இயக்கத்தின் விளைவாக உருவாக்கப்பட்டது. அதிக எண்ணிக்கையில் இருந்ததால், நிஜாரிகள் மூலோபாய, தன்னிறைவு கொண்ட கோட்டைகளைப் பயன்படுத்தியதன் மூலமும், வழக்கத்திற்கு மாறான தந்திரங்களைப் பயன்படுத்தியதின் மூலமும் எதிரிகளை எதிர்த்தனர். இவர்கள் முக்கியமான எதிரிகளை படுகொலை செய்தல் மற்றும் உளவியல் போர்த் தந்திரங்களை கையாண்டனர்.. இவர்கள் சமூகத்தின் வலுவான உணர்வையும் தங்கள் தலைவருக்கு முழு கீழ்ப்படிதலையும் கொண்டிருந்தனர்.

தங்களின் விரோதமான சூழலில் உயிர்வாழ்வதில் ஆக்கிரமிக்கப்பட்ட போதிலும், இந்த காலகட்டத்தில் இஸ்மாயிலிகள் ஒரு அதிநவீன பார்வை மற்றும் இலக்கிய பாரம்பரியத்தை வளர்த்துக் கொண்டனர்.

இரண்டு நூற்றாண்டுகளுக்குப் பிறகு நிசாரி இராச்சியம் உள்நாட்டில் வீழ்ச்சியடைந்தது மற்றும் அதன் தலைமை, மங்கோலியப் படையெடுப்புகளால் முடிவடைந்தது.

## இதனையும் காண்க
* அசாசின்களின் வரிசை
## மேற்கோள்கள்

பகுப்பு:ஆசியாவின் முன்னாள் முடியாட்சிகள் 
பகுப்பு:மத்திய கிழக்கு
பகுப்பு:ஈரானின் வரலாறு
பகுப்பு:ஈராக்
பகுப்பு:சிரியா
செ. ராமச்சந்திரய்யா

**சென்னம்செட்டி ராமச்சந்திரய்யா** (*Chennamsetty Ramachandraiah*) (பிறப்பு 1947) ஒய்.எஸ்.ஆர் காங்கிரஸ் கட்சியின் அரசியல்வாதியும் மற்றும் தொழில் ரீதியாக பட்டயக் கணக்கறிஞரும் ஆவார். இவர் ஆந்திரப் பிரதேச சட்டப் பேரவை உறுப்பினராகவும்  ஆந்திரப் பிரதேச மாநில அமைச்சரவையில் அறநிலையத்துறை அமைச்சராகவும் இருந்தார். ஆந்திரப் பிரதேச சட்டப் பேரவையின் எதிர்க்கட்சித் தலைவராகவும் சிலகாலம் இருந்தார். இவர் ஆந்திர மாநிலம் கடப்பா மாவட்டம் ராஜம்பேட்டையைச் சேர்ந்தவர்.

தொழிலில் பட்டயக் கணக்கறிஞரான ராமச்சந்திரய்யா 1981ல் அரசியலுக்கு வருவதற்கு முன்பு வங்கி ஊழியராக இருந்தார்.

## அரசியல் வாழ்க்கை
1985 ஆம் ஆண்டு ஆந்திரப் பிரதேச சட்டப் பேரவைக்கு தேர்ந்தெடுக்கப்பட்ட இவர், 1986-88 ஆம் ஆண்டு மாநில அமைச்சரவையில் அமைச்சராகப் பணியாற்றினார். இரண்டு முறை மாநிலங்களவை உறுப்பினராகவும் இருந்தார். இவர் தெலுங்கு தேசம் கட்சியில் ஆட்சிமன்றக் குழு உறுப்பினர் உட்பட பல பதவிகளை வகித்தார். 2008 இல் சந்திரபாபு நாயுடுடன்  ஏற்பட்டகருத்து வேறுபாட்டைக் காரணம் காட்டி இவர் தெலுங்கு தேசம் கட்சியில் இருந்து விலகினார்.

பிரசா ராச்யம் கட்சி இந்திய தேசிய காங்கிரசுடன் இணைந்த பிறகு, ராமச்சந்திரய்யா காங்கிரஸ் கட்சியில் சட்ட மேலவை உறுப்பினராகத் தேர்ந்தெடுக்கப்பட்டார். ஜனவரி 19, 2012 அன்று இவருக்கு அறநிலையத்துறை அமைச்சகமும் கிடைத்தது. இவர் மாநில அமைச்சரவையில் இடம் பெறுவது இது இரண்டாவது முறையாகும்.

இவர் 2018 இல் ஒய். எஸ். ஆர். காங்கிரஸ் கட்சியில் சேர்ந்தார்  இவர் 2021 இல் சட்ட மேலவை உறுப்பினராகத்  தேர்ந்தெடுக்கப்பட்டார் 

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:1947 பிறப்புகள்
கத்தாலம்

**கத்தாலம்** (*Qatalum*)  என்பது கத்தார் நாட்டின் தொழிற்சாலை நகரமான மெசயீத்து நகரத்தில்  அமைந்துள்ள ஓர் அலுமினிய உருக்கு ஆலை ஆகும். பெட்ரோல் தொழிற்சாலையான கத்தார் ஆற்றல் நிறுவனமும் அலுமினியம் மற்றும் புதுப்பிக்கத்தக்க ஆற்றல் தொழிற்சாலையான நார்சுக்கு ஐதரோ ஆகியவற்றுக்கு இடையேயன கூட்டு முயற்சியால் கத்தாலம் அலுமினிய உருக்கு ஆலை செயல்படுகிறது. சுவிட்சர்லாந்தை தலைமியிடமாகக் கொண்ட பன்னாட்டு நிறுவனமான ஏசியா பிரவுன் போவேரி என்ற குழுமத்திற்கு 2007 ஆம் ஆண்டில் தொழிற்சாலையின் மின் பாகங்களை உருவாக்க கத்தாலம் நிறுவனம் $140 மில்லியன் தொகைக்கான ஒப்பந்தத்தை வழங்கியது. 

2010 ஆம் ஆண்டு ஏப்ரல் மாதத்தில் கத்தாலம் திறக்கப்பட்டது. இத்தொழிற்சாலை ஒரே படியில் தொடங்கப்பட்ட மிகப்பெரிய அலுமினியத் தொழிற்சாலையாகும். செப்டம்பர் 2011 ஆம் ஆண்டு செப்டம்பர் மாதத்தில் இதன் வருடாந்திர கொள்ளளவு 585,000 மெட்ரிக் டன் அலுமினியமாகும்.  அனைத்தும் மதிப்பு கூட்டப்பட்ட அலுமினிய வார்ப்பிரும்பு தயாரிப்புகளாக அனுப்பப்படும். நிலையான மின்சார விநியோகத்தை உறுதி செய்வதற்காக 1350 மெகாவாட்டு இயற்கை எரிவாயு மின் நிலையமும் இங்கு கட்டப்பட்டுள்ளது.

## மேற்கோள்கள்

## புற இணைப்புகள்
*Qatalum Official Website 
*QatarEnergy Official Website
*Hydro Official Website

பகுப்பு:கத்தார்
பகுப்பு:அலுமினியம் தொழிற்சாலைகள்
2024 பாக்கித்தான் பொதுத் தேர்தல்

**2024 பாகிஸ்தான் நாடாளுமன்ற மக்களவைத் தேர்தல்** 8 பிப்ரவரி 2024 அன்று336  மக்களவை தொகுதிகளுக்கு தேர்தல் நடைபெறுவதாக, பாகிஸ்தான் தேர்தல் ஆணையம் 15 டிசம்பர் 2023 அறிவிக்கையும், தேர்தல் அட்டவணையும் வெளியிட்டது. இத்தேர்தலுடன் பாகிஸ்தானின் 4 மாகாணங்களின் சட்டமன்றத் தேர்தல்களும் நடத்தப்பட உள்ளது.

நாடாளுமன்றத் தேர்தலில் முக்கியமாக  இம்ரான் கான் தலைமையிலான பாக்கித்தான் தெஹரீக்-எ-இன்சாஃப், கோகர் அலி கான் தலைமையிலான *பாக்கித்தான் தெஹரீக்-எ-இன்சாஃப் கட்சி*,  நவாஸ் ஷெரீப்  **பாகிஸ்தான் முஸ்லீம் லீக் (என்) கட்சி** மற்றும் பிலாவல் பூட்டோ ஜர்தாரி  தலைமையிலான பாக்கித்தான் மக்கள் கட்சி போட்டியிடுகிறது.

## பின்னணி
பாகிஸ்தான் நாடாளுமன்ற மக்களவையின் பதவிக்காலம் 5 ஆண்டுகள். கடைசியாக 25 சூலை 2018 அன்று  நாடாளுமன்றத் தேர்தல் நடைபெற்றது.  தற்போதைய நாடாளுமன்றத்தின் பதவிக்காலம் முடிவுற்றதால்  தேர்தல்கள் நடைபெறுகிறது.

## தேர்தல் அட்டவணை
பாகிஸ்தான் நாடாளுமன்ற மக்களவைக்கான 336 தொகுதிகளுக்கான தேர்தலை 8 பிப்ரவரி 2024 நடத்த தேர்தல் ஆணையம் 15 டிசம்பர் 2023 அன்று அறிவிக்கை அட்டவணை வெளியிட்டது.

## தேர்தல் நடைமுறை
பாகிஸ்தான் நாடாளுமன்றத்தின் மொத்தமுள்ள 336 இடங்களில் 266 இடங்களுக்கு நேரடித் தேர்தல் மூலம் உறுப்பினர்கள் தேர்ந்தெடுக்கப்படுகின்றனர். பெண்களுக்கு ஒதுக்கப்பட்ட 60 இடங்கள் விகிதாசாரப் பிரதிநிதித்துவத் தேர்தல் முறையில், பாக்கித்தானின் 4 மாகாணங்களில் ஒவ்வொரு அரசியல் கட்சியும் பெற்ற மொத்த வாக்குகள் அடிப்படையில் ஒதுக்கப்படுகிறது.

## அரசியல் கட்சிகள்

## இதனையும் காண்க
* 2024 பலூசிஸ்தான் மாகாணத் தேர்தல்
* 2024 சிந்து மாகாணத் தேர்தல்
*2024 பஞ்சாப் மாகாணத் தேர்தல்
*2024 கைபர் பக்துன்வா மாகாணத் தேர்தல்
*பாகிஸ்தான் பிரதம மந்திரிகளின் பட்டியல்

## மேற்கோள்கள்

பகுப்பு:பாக்கித்தான் அரசியல்
கதிரவமறைப்பு, ஏப்ரல் 30, 2022

**2022, ஏப்ரல் 30** அன்று ஒரு பகுதி கதிரவமறைப்பு ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவமறைப்பு  ஏற்படுகிறது, இதனால் புவியில் உள்ள ஒரு பார்வையாளருக்குச் சூரியன் முழுமையாகவோ அல்லது பகுதியாகவோ மறைக்கப்படுகிறது. நிலவின் ன் நிழலின் மையம் புவியைத் தவறவிடும்போது  புவிமுனைப் பகுதிகளில்  பகுதி கதிரவமறைப்பு  ஏற்படுகிறது.

## படங்கள்
படிமம்:SE2022Apr30P.gif அசைவூட்டத் தடவழி

## தொடர்புடைய மறைப்புகள்

### 2022 இன் [[கதிரவ மறைப்பு|கதிரவமறைப்பு]]கள்

* மே 16 அன்று முழு நிலாமறைப்பு .
* அக்டோபர் 25 அன்று ஒரு பகுதிகதிரவமறைப்பு .
* நவம்பர் 8 அன்று முழு நிலாமறைப்பு .

### 2022 முதல் 2025 வரை கதிரவமறைப்புகள்
இந்தக் கதிரவமறைப்பு அரையாண்டுத் தொடரின் பகுதியாகும்.  இத்தொடரின் கதிரவமறைப்பு தோராயமாக 177 நாட்கள், 4 மணிகளுக்கு (ஓர் அரையாண்டுக்கு)  ஒருமுறை நிலா வட்டணையின் மாற்றுக் கணுக்களில் நிகழும்.

thumb|337x337px| அர்ஜென்டினாவின் மார் தெல் பிளாட்டாவிலிருந்து 2022 ஏப்ரல் 30 அன்று சூரிய மறைவின்போதான பகுதி  கதிரவமறைப்பு

### சாரோசு 119
இது சாரோசு சுழற்சி 119 இன் ஒரு பகுதியாகும்.  இதில் , ஒவ்வொரு 18 ஆண்டுகள், 11 நாட்கள் இடைவெளியில் 71 நிகழ்வுகள் ஏற்படும். கிபி 850 மே 15 அன்று பகுதி  கதிரவமறைப்புடன் இந்தத் தொடர் தொடங்கியது. இது ஆகத்து 9, கிபி 994  அன்றும் ஆகத்து 20, 1012  அன்றும் முழு மறைப்புகளைக் கொண்டுள்ளது. இதில் ஆகத்து 31, 1030  அன்று ஒரு கலப்பின மறைப்பு ஏற்பட்டது. இது செப்டம்பர் 10, 1048 முதல் மார்ச் 18, 1950 வரை வலய  மறைப்புகளைக் கொண்டுள்ளது. ஜூன் 24, 2112 அன்று ஒரு பகுதி மறைப்பாக  71 ஆம் நிகழ்வில் தொடர் முடிவடைகிறது. ஆகத்து 20, 1012 அன்று மொத்தம் 32  நொடிகள் மட்டுமே நீண்டது.  பெருமக் காலமாக, 1625 ஆம் ஆண்டு செப்டம்பர் 1  அன்று  7 மணித்துளி 37 நொடிகள் வலயமறைப்பு நிகழ்ந்தது. ஆகத்து 31, 1030 அன்று கலப்புமறைப்பின் நீண்ட காலமாக, 18 நொடிகள் மட்டுமே நிகழ்ந்தது.

### மெட்டானிக் தொடர்
மெட்டானிக்கத் தொடரில் கதிரவமறைப்பு19 ஆண்டுகளுக்கு(6939.69 நாட்களுக்கு) ஒருமுறை 5 சுழற்சிகள் நிகழ்கிறது. கதிரவமறைப்புகள் ஏறத்தாழ அதே நாட்காட்டி நாலின் ஏற்படுகிறது. மேலும்,  இதன் எண்மத் துணைத்தொடர் ஒவ்வொரு 3.8 ஆண்டுகளில்(1387.94 நாட்களில்)  ஐந்தில் ஒரு பங்கு காலத்துக்கு ஒருமுறை நிகழ்கிறது.

## மேற்கோள்கள்

## வெளி இணைப்புகள்

பகுப்பு:சூரிய கிரகணங்கள்
பால் வெர்னிக்கு

**பால் வெர்னிக்கு** () என்பவர் ஒரு கனடிய நாட்டு திரைக்கதை ஆசிரியர் மற்றும் தயாரிப்பாளர் ஆவார். இவர் சோம்பிலாண்ட் (2009), டெட்பூல் (2016), டெட்பூல் 2 (2018), மற்றும் டெட்பூல் 3 (2024) ஆகிய படங்களின் திரைக்கதைகளை இரெட்டு இரீசு உடன் இணைந்து எழுதியதற்காக மிகவும் பிரபலமானவர்.

## திரைப்படத்துறை
வெர்னிக்கு மற்றும் ரீஸின் முதல் கூட்டுப்பணியானது 2009 ஆம் ஆண்டு வெளிவந்த 'சோம்பிலாண்ட்' திரைப்படமாகும், இது இவர்களின் நிர்வாகத்தில் கீழ் தயாரிக்கப்பட்டது. இந்தத் திரைப்படம் அக்டோபர் 2, 2009 அன்று சோனி பிக்சர்ஸால் வெளியிடப்பட்டது, மேலும் அந்த நேரத்தில் அதிக வசூல் செய்த ஜாம்பி திரைப்படம் ஆனது.

அதைத்தொடர்ந்து 2013 ஆம் ஆண்டில் ஜி.ஐ. ஜோ: ரிட்டாலியேசன் என்ற படம் வெளியானது. இந்த படத்தில் டுவெயின் ஜான்சன், சானிங் டேட்டம், ரே பார்க், லுக் ப்ரேசி ஆகியோர் நடிப்பில் வெளியாகி வசூல் ரீதியாக $375 மில்லியன் வசூலித்தது.

## திரைப்படவியல்
### திரைப்படம்

### தொலைக்காட்சி

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:திரைக்கதை ஆசிரியர்கள்
பகுப்பு:தொலைக்காட்சி தயாரிப்பாளர்கள்
பகுப்பு:திரைப்படத் தயாரிப்பாளர்கள்
கதிரவமறைப்பு, ஏப்ரல் 30, 1957

1957 ஏப்ரல் 30 அன்று வலயக் கதிரவமறைப்பு ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவமறைப்பு ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. ந்லாவின் தோற்ற விட்டம் சூரியனை விட சிறியதாக இருக்கும் போது ஒரு வலயக் கதிரவமறைப்பு .ஏற்படுகிறது, இது சூரியனின் பெரும்பாலான ஒளியைத் தடுக்கிறது. அப்போது சூரியன் வலயம் போல தோற்றமளிக்கும்.  புவியின் ஆயிரக்கணக்கான கிலோமீட்டர் அகலத்தில் ஒரு பகுதி  மறைப்பாக ஒரு வலய மறைப்பு தோன்றுகிறது. இந்த வலயக்  கதிரவமறைப்பு மையமற்றதாகும். அதற்கு பதிலாக, மறைப்பு முழுவதும்  அகநிழலில்  பாதிக்கு மேல் விண்வெளியில் விழுந்தது. காம்மாவின் மதிப்பு 0.9992. வடக்கு சோவியத்  ஒன்றியம் (இன்றைய உருசியா ),  பியர் தீவு, நார்வேயின் சுவால்பார்டு தீவின் தெற்கு ஆகிய பகுதிகளில் காணப்பட்டது.

இது சூரியச் சாரோசு 118  ஆம் தொடரின் பகுதியாகும்.ந்தி நிகழும் 57 குடைநிழல்  மறைப்புகளில் இதுவே கடைசித் தொடராக நிகழ்ந்தது. முதலாவது மறைப்பு கி.பி 947 இல் நிகழ்ந்தது. 57னஆவதான கடைசி மறைப்பு 1957 இல் நிகழ்ந்தது. மொத்த கால அளவு 1010 ஆண்டுகள்.

இது ஒரு வலயக் கதிரவமறைப்பு என்றாலும்,  ஒரு மையமற்ற கதிரவமறைப்பாகும்.

## தொடர்புடைய மறைப்புகள்

### 1957 முதல் 1960 வரையிலான கதிரவமறைப்புகள்,
இந்தக் கதிரவமறைப்பு அரையாண்டுத் தொடரின் பகுதியாகும்.  இத்தொடரின் கதிரவமறைப்பு தோராயமாக 177 நாட்கள், 4 மணிகளுக்கு (ஓர் அரையாண்டுக்கு)  ஒருமுறை நிலா வட்டணையின் மாற்றுக் கணுக்களில் நிகழும்.

### சாரோசு 118
இது சாரோசு 118 சுழற்சியின் ஒரு பகுதியாகும். இதில், ஒவ்வொரு 18 ஆண்டுகள், 11 நாட்களுக்கும், 72 நிகழ்வுகள் ஏற்படும். கிபி 803 மே 24 அன்று பகுதி  கதிரவமறைப்புடன் தொடர் தொடங்கியது. இது ஆகத்து 19, கிபி 947 முதல் அக்தோபர் 25, 1650 வரையில் முழு மறைப்புகளையும், நவம்பர் 4, 1668 முதல் நவம்பர் 15, 1686  வரையில்ல் கலப்பு மறைப்புகளையும், நவம்பர் 27, 1704 முதல் ஏப்ரல் 30, 1957 வரையில்  ஆண்டுவாரி  மறைப்புகளையும் கொண்டுள்ளது. இது ஜூலை 15, 2083 அன்று ஒரு பகுதி  மறைப்பாக 72 ஆம் நிகழ்வில் தொடர் முடிவடைகிறது. மிக நீண்ட நேரமாக,.மே 16, 1398 அன்று 6 மணித்துளிகள், 59 நொடிகள்  மறைப்பு நிகழ்கிறது. 

### மெட்டானிக் தொடர்
மெட்டானிக்கத் தொடரில் கதிரவமறைப்பு19 ஆண்டுகளுக்கு(6939.69 நாட்களுக்கு) ஒருமுறை 5 சுழற்சிகள் நிகழ்கிறது. கதிரவமறைப்புகள் ஏறத்தாழ அதே நாட்காட்டி நாலின் ஏற்படுகிறது. மேலும்,  இதன் எண்மத் துணைத்தொடர் ஒவ்வொரு 3.8 ஆண்டுகளில்(1387.94 நாட்களில்)  ஐந்தில் ஒரு பங்கு காலத்துக்கு ஒருமுறை நிகழ்கிறது. 

## மேற்கோள்கள்

## வெளி இணைப்புகள்

பகுப்பு:சூரிய கிரகணங்கள்
இரெட்டு இரீசு

**இரெட்டு இரீசு** () என்பவர் ஒரு அமெரிக்க நாட்டு திரைக்கதை ஆசிரியர் மற்றும் தயாரிப்பாளர் ஆவார். இவர் சோம்பிலாண்ட் (2009), ஜி.ஐ. ஜோ: ரிட்டாலியேசன் (2023), டெட்பூல் (2016), டெட்பூல் 2 (2018), மற்றும் டெட்பூல் 3 (2024) ஆகிய படங்களின் திரைக்கதைகளை பால் வெர்னிக்குடன் இணைந்து எழுதியதற்காக மிகவும் பிரபலமானவர்.

## சுயசரிதை
இவர் பீனிக்ஸ், அரிசோனாவில் வளர்ந்தார், மேலும் அவரது உயர்நிலைப் பள்ளி நண்பர்களில் ஒருவர் பால் வெர்னிக்கின் சகோதரர் ஆவார். இவர் பல ஆண்டுகளுக்குப் பிறகு வெர்னிகைச் சந்தித்தபோது அவர் 
அப்பொழுது வளர்ந்து வரும் திரைக்கதை எழுத்தாளராகவும் இருந்தார். பின்னர் இருவரும் இணைந்து 'தி ஜோ ஸ்க்மோ ஷோ' என்ற நிகழ்ச்சியை உருவாக்கினார்கள்.

இவர் தற்பொழுது தனது மனைவி, நடிகை, எழுத்தாளர் மற்றும் தயாரிப்பாளர் செல்சி கிறிஸ்ப் ஆகியோருடன் லாஸ் ஏஞ்சல்ஸில் வசிக்கிறார்.

## திரைப்படவியல்
### திரைப்படம்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:தொலைக்காட்சி தயாரிப்பாளர்கள்
பகுப்பு:அமெரிக்க தொலைக்காட்சி எழுத்தாளர்கள்
லிசி ஆண்டனி

**லிசி ஆண்டனி** (*Lizzie Antony*) என்பவர் ஒரு தமிழ்த் திரைப்பட நடிகையாவார். இவர் தமிழ்த் திரையுலகில் பெரும்பாலும் துணை நடிகையாகப் பணிபுரிகிறார். தங்க மீன்கள் (2013), தரமணி (2017) ஆகிய படங்களில் நடித்ததற்காக இவர் மிகவும் பிரபலமானவர். திரைப்படங்கள் தவிர, விளம்பரங்கள், குறும்படங்கள் மற்றும் வலைத் தொடர்களிலும் லிசி நடித்துள்ளார்.

ஒவ்வொரு ஆண்டும் 100 பெண் சாதனையாளர்களுக்காக தி இந்தியன் நேஷனல் பார் அசோசியேஷன் (INBA) ஏற்பாடு செய்துள்ள 'The Phenomenal She' என்ற விருதை 2022இல் இவர் பெற்றார். இவ்விருதைப் பெற்ற முதல் தென்னிந்திய நடிகை லிசி ஆண்டனி ஆவார்.

## தொழில்
புகழ்பெற்ற திரைப்படப் படைப்பாளி ராம் இயக்கிய *[[தங்க மீன்கள்]]*, படத்தில் தனியார் பள்ளி ஒன்றில் ஆங்கில ஆசிரியை ஸ்டெல்லா மிஸ் என்ற கதாபாத்திரத்தில் நடித்தபிறகு கவனிக்கப்படத்தக்கவராக மாறினார். இப்படத்தில் இவரின் நடிப்புக்காக விமர்சகர்களும், பார்வையாளர்களும் பாராட்டப்பட்டார்.

லிசி சென்னைப் பல்கலைக்கழகத்தில் வணிகவியல் முதுகலைப் பட்டம் பெற்றவர். மேலும் பயிற்சி பெற்ற பரத நாட்டியக் கலைஞரும் ஆவார்.  *[[தரமணி (திரைப்படம்)|தரமணி]]* படத்தில் இவரது இயல்பான நடிப்பு பரவலாகப் பாராட்டப்பட்டது  பின்னர் இவர் வணிக ரீதியாகவும் விமர்சன ரீதியாகவும் வெற்றி பெற்ற *[[பேரன்பு]]* திரைப்படத்தில் மம்மூட்டிக்கு ஜோடியாக நடித்தார். பின்னர் *[[இஸ்பேட் ராஜாவும் இதய ராணியும்]]* படத்தில் நடித்தார்.  இப்படங்கள் இவரை தமிழ்ப் படங்களில் அடையாளம் காணக்கூடிய நடிகையாக்கியது. மேலதிக ஊடக சேவையில் வெளியான *மேதகு* படத்தில் இலங்கையின் முன்னாள் பிரதமரான சிறிமாவோ பண்டாரநாயக்காவாக நடித்தார்.

## திரைப்படவியல்

### திரைப்படங்கள்

### வலைத் தொடர்

## மேற்கோள்கள்

## வெளி இணைப்புகள்
*

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
அரி கிருஷ்ணன்

**அரி கிருஷ்ணன்** என்பவர் தமிழ்த் திரைப்படங்களில் பணிபுரியும் இந்திய நடிகர் ஆவார். இவர் *[[மெட்ராஸ் (திரைப்படம்)|மெட்ராஸ்]]* (2014) படத்தில் நடித்ததற்காக அறியப்படுகிறார்.

## தொழில்
பா. ரஞ்சித்தின் *[[அட்டகத்தி]]* (2012) மற்றும் *[[மரியான்]]* (2013) ஆகிய படங்களில் துணை வேடத்தில் நடித்த பிறகு, அரி கிருஷ்ணன் ரஞ்சித்தின் *[[மெட்ராஸ் (திரைப்படம்)|மெட்ராஸ்]]* (2014) படத்தின் மூலம் முன்னேற்றம் கண்டார் அதில் இவர் ஜானி என்ற மனப்பிறழ்வான ஒரு கதாபாத்திரத்தில் நடித்தார். அப்படத்தின் வெற்றிக்குப் பிறகு, இவர் ரஞ்சித்தின் *[[வட சென்னை (திரைப்படம்)|வட சென்னை]]* (2018) உள்ளிட்ட பட படங்களில் துணை வேடங்களில் நடித்தார். *[[சண்டக்கோழி 2|சண்டகோழி 2]]* படத்தில் பேச்சியியால் ( வரலட்சுமி சரத்குமார் நடித்த பாத்திரம்) கொல்லப்படுவதில் இருந்து தப்பித்து ஐயாவின் ( ராஜ்கிரண் நடித்த பாத்திரம்) பாதுகாப்பில் இருக்கும் குல உறுப்பினர் பாத்திரத்தில் இவர் நடித்தார். குட்டி ரேவதி இயக்கிய *சிறகு* என்ற படத்தில் இவர் முக்கிய வேடத்தில் நடிக்க உள்ளார், மேலும் அறிமுக நடிகை அக்சிதா மற்றும் ரஞ்சித் தயாரிக்கும் பெயரிடப்படாத படத்திலும் நடிக்கிறார்.

## திரைப்படவியல்

* *குறிப்பில் ஏதும் குறிப்பிடாத அனைத்து படங்களும் தமிழ் படங்களாகும்.*

### வலைத் தொடர்

## விருதுகளும் பரிந்துரைகளும்

## மேற்கோள்கள்

## வெளி இணைப்புகள்
*

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
சி. ப. முதலகிரியப்பா

**சி. ப. முதலகிரியப்பா** (*C. P. Mudalagiriyappa*, 24 சூன் 1940 – 23 மார்ச் 2024) ஓர் இந்திய அரசியல்வாதியும் , இந்திய தேசிய காங்கிரசு கட்சியின் கர்நாடகத் தலைவரும் ஆவார். இவர் 3 முறை நாடாளுமன்ற உறுப்பினராக இருந்தார் . மேலும், இந்திய நாடாளுமன்றத்தின் மக்களவையில் சித்ரதுர்கா மக்களவைத் தொகுதியைப் பிரதிநிதித்துவப்படுத்தினார். 1998 இல் ஈராக்கிற்கு சபாநாயகர் ஜி. எம். சி. பாலயோகி தலைமையில் சென்ற இந்திய நாடாளுமன்றக் குழுவின் உறுப்பினராகவும் இருந்தார் 

## ஆரம்ப வாழ்க்கை மற்றும் பின்னணி
முதலகிரியப்பா 1940 ஆம் ஆண்டு ஜூன் 24 ஆம் தேதி கர்நாடக மாநிலம் தும்கூர் மாவட்டத்தில் உள்ள சிரத்தா ஹள்ளியில் பப்பே கௌடா என்பவருக்கு மகனாகப் பிறந்தார்.

கர்நாடகா, அரசு சட்டக் கல்லூரியில் இளங்கலை மற்றும் பெங்களூரு பல்கலைக்கழகத்தில் இளங்கலைச் சட்டமும் படித்தார்.

## தனிப்பட்ட வாழ்க்கை
சிபி முதலகிரியப்பா , 1970 மே 7 இல் லட்சுமி தேவி என்பவரை மணந்தார்.  தம்பதியருக்கு ஒரு மகன் மற்றும் ஒரு மகள் உள்ளனர்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:கன்னட மக்கள்
பகுப்பு:12வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:சித்ரதுர்கா மாவட்ட மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:2024 இறப்புகள்
பகுப்பு:1940 பிறப்புகள்
பகுப்பு:தும்கூர் மாவட்ட மக்கள்
சி. மு. ராஜேஷ் கௌடா

**சி. மு. ராஜேஷ் கௌடா**  (*C. M. Rajesh Gowda*) ஓர் இந்திய கதிரியக்க நிபுணரும் மற்றும் பாரதிய ஜனதா கட்சியைச் சேர்ந்த அரசியல்வாதியும் ஆவார். இவர் சிராவிலிருந்து கர்நாடக சட்டமன்றத்திற்கு சட்டமன்ற உறுப்பினராகத் தேர்தெடுக்கப்பட்டார்.  மேலும் 2020 ஆம் ஆண்டு நிலவரப்படி கர்நாடகாவின் இளைய சட்டமன்ற உறுப்பினர்களில் இவரும் ஒருவர்.

இவரின் தந்தை சிபி முதலகிரியப்பா மூன்று முறை காங்கிரசு கட்சியின் சார்பில் நாடாளுமன்ற உறுப்பினராக இருந்தவர். ஒரு மருத்துவ நிபுணராக, டாக்டர் ராஜேஷ் கௌடா தனது மருத்துவ நடைமுறையில் கவனம் செலுத்தினார். நோயாளிகளுக்கான இவரது சேவையை பொது மக்கள் நேசித்ததில் இவர் பொது வாழ்க்கையில் நுழைய ஊக்கம் பெற்றார். 2020 இடைத்தேர்தலில் சிரா சட்டமன்றத் தொகுதியில் பாஜக வேட்பாளராகப் போட்டியிட்டு வெற்றி பெற்றார்.

டாக்டர் ராஜேஷ் கௌடா, காங்கிரசு தலைவர் யதீந்திர சித்தராமையாவுடன் இணைந்து *மேட்ரிக்ஸ் இமேஜிங் சொல்யூஷன்ஸ்* என்ற நிறுவனத்தை நிறுவினார். இருப்பினும் டாக்டர் யதீந்திராவுடன் 2016 இல் ஏற்பட்ட ஒரு சர்ச்சையைத் தொடர்ந்து இயக்குநர் பதவியை விட்டு விலகினார்.

## மேற்கோள்கள்

பகுப்பு:1974 பிறப்புகள்
பகுப்பு:கன்னட மக்கள்
பகுப்பு:வாழும் மக்கள்
ரேமண்ட் லியோ பர்க்

| created_cardinal_by = போப் 16ம் பெனடிக்ட் 
| birth_name = ரேமண்ட் லியோ பர்க் 
| birth_date = 
| birth_place = ரிச்லாண்டு மையம், விஸ்கொன்சின், அமெரிக்க ஐக்கிய நாடுகள் 
| death_date = 
| death_place = 
| buried = 
| residence = உரோம், இத்தாலி
| parents = 
| previous_post = 
| motto = 
| module = 

**ரேமண்ட் லியோ பர்க்** (Raymond Leo Burke) (பிறப்பு:20 சூன் 1948), ஐக்கிய அமெரிக்காவின்  விஸ்கொன்சின் மாநிலத்தைச் சேர்ந்த கத்தோலிக்க திருச்சபையின் கர்தினால் ஆவார். இவர் 2010–2021 ஆண்டுகளில் கர்தினால் பதவி வகித்தவர்.  கத்தோலிக்க சமயச் சட்ட அறிஞரான ரேமண்ட் லியோ பர்க் திருச்சபையின் மேல்முறையீட்டு நடுவர்மன்றத்தின் உறுப்பினராக 2008 முதல் 2014 வரை சேவை செய்தார்.

போப் பிரான்சிஸ் பொறுப்பேற்றுக் கொண்ட பின், இவர் ஓரின ஈர்ப்பாளர் சமூகத்தின் மீதான கிறித்தவத் திருச்சபையின் தற்போதைய நிலைப்பாடு குறித்து வெளிப்படையாக விமர்சித்தும், எதிர்த்தும் வருகிறார். போப் பிரான்சிஸின் பல்வேறு முன்முயற்சிகளுக்கு, குறிப்பாக முற்போக்கான சீர்திருத்தங்களை ஆதரிப்பவர்களுக்கு குரல் கொடுத்ததை ரேமண்ட் லியோ பர்க் விமர்சித்தார்.மேலும் கத்தோலிக்க திருச்சபை விவகாரங்களில் பாமரர்களின் பங்கு குறித்த பிரச்சினைகளில் வத்திக்கானின் அணுகுமுறையை வெளிப்படையாக தொடர்ந்து எதிர்த்து வருகிறார். தீவிர பழமைவாத கத்தோலிக்க இயக்கங்களிலும் அவர் இணைந்து பணியாற்றிவருகிறார். இதற்கு பதில் அளிக்கும் வகையில், போப் பிரான்சிஸ் அவரை வத்திக்கான் குடியிருப்பில் இருந்து வெளியேற்றவும், அவரது ஊதியத்தை ரத்து செய்தார். தற்போது 2021 முதல் கர்தினால் ரேமண்ட் லியோ பர்க்சாண்ட் அகாடா டி கோதி திருச்சபையில் பூசகராகப் பணிபுரிகிறார்.

## மேற்கோள்கள்

பகுப்பு:கர்தினால்கள்
பகுப்பு:அமெரிக்க கிறித்தவர்கள்
ஆயன்குளம்

**ஆயன்குளம்** என்பது தென் தமிழ்நாட்டின் திருநெல்வேலி மாவட்டம், இராதாபுரம் வட்டம், இராதாபுரம் ஊராட்சி ஒன்றியம், முதுமொத்தன்மொழி ஊராட்சியில் அமைந்துள்ளது. இது திசையன்விளைக்கு தெற்கே 5.2 கிலோ மீட்டர் தொலைவிலும்; இராதாபுரத்திற்கு   வடகிழக்கே 32 கிலோ மீட்டர் தொலைவிலும்;  திருநெல்வேலிக்கு தென்கிழக்கே 61.4 கிலோ மீட்டர் தொலைவிலும் அமைந்துள்ளது. இப்பகுதி மானாவாரி, தரிசு நிலம் என்பதால் முருங்கை அதிகமாகப் பயிரிடப்படுகிறது.

## ஆயன்குளம் அதிசயக் கிணறு
ஆயன்குளம் கிராமத்தில் மாபெரும் வெள்ளத்தையும் உள்வாங்கும் ஆற்றல் கொண்ட அதிசயக் கிணறு உள்ளது. 10 & 11 டிசம்பர் டிசம்பர் 2023 நாட்களில் பெய்த கன மழையில் இக்கிணறு 12 டிசம்பர் 2023 அன்று நிரம்பியது. சென்னை இந்தியத் தொழில் நுட்பக் கழக ஆராய்ச்சியாளர்கள் இக்கிணற்றை சோதனை செய்தனர். சோதனை முடிவில் இக்கிணற்றின் அடிப்பகுதி மட்டுமல்லாமல், அதனைச் சுற்றியுள்ள பகுதிகள் சுண்ணாம்புக் கற்களால் ஆனது என கண்டுபிடித்தனர். மழைக் காலங்களில் நீர் கிணற்றின் அடியில் பட்டவுடன் சுண்ணாம்புக் கற்கள், பிராணவாயுடன் வினைபுரிந்து, சுண்ணாம்புக் கற்களில் ஓட்டைகள் விழுந்து குகைகள் போன்ற பெரிய அமைப்புகள் உருவாக்கியதால் வெள்ள நீரை தேங்கும் அளவிற்கு உள்ளது எனத்தெரிவித்தனர்.
## வெளி இணைப்புகள்
*ஆயன்குளம் அதிசய கிணற்றின் மர்மங்களுக்கு விடை
## மேற்கோள்கள்

பகுப்பு:திருநெல்வேலி மாவட்டத்திலுள்ள கிராமங்கள்
சகாப்-உத்-தின் விர்க்கு

**சகாப்-உத்-தின் விர்க்கு** (*Shahab-ud-Din Virk*)  இந்தியாவைச் சேர்ந்த ஓர் அரசியல்வாதியாவார். கான் பகதூர் சௌத்ரி சர்  சகாப்-உத்-தின் விர்க்கு என்ற பெயராலும் இவர் அழைக்கப்படுகிறார். பஞ்சாப் மாநிலத்தில் ஒரு  வழக்கறிஞராகவும் பிரித்தானிய இந்தியாவின் அரசியல்வாதியாகவும் அறியப்படுகிறார். 

## வாழ்க்கைக் குறிப்பு
சௌத்ரி சகாப்-உத்-தின்  பிரித்தானிய இந்தியாவின் பஞ்சாபில் இருந்த சியால்கோட்டு மாவட்டத்தைச் சேர்ந்த விர்க்கு பழங்குடி  முசுலீம் இயாட்டு குடும்பத்தில் இவர் பிறந்தார். 

லாகூரில் உள்ள அரசு கல்லூரி பல்கலைக்கழகத்தில் கல்வி பயின்றார். 1912 ஆம் ஆண்டில் இலாகூர்  நகராட்சிக் குழுவுக்கு  தேர்ந்தெடுக்கப்பட்டார்.  1923 ஆம் ஆண்டில்  பஞ்சாப் சட்ட சபையின் சட்டமன்றக் குழுவின் உறுப்பினரானார். மேலும் 1925 மற்றும் 1936 ஆம் ஆண்டுகளுக்கு இடையில் தொடர்ந்து மூன்று முறை இக்குழுவின் தலைவராகத் தேர்ந்தெடுக்கப்பட்டார்  1930 ஆம் ஆண்டு புத்தாண்டு விருதுகள் பட்டியலில் பட்டம் பெற்றார்.  1936  ஆம் ஆண்டில் சட்டமன்றக் குழு  பஞ்சாப் சட்டமன்றத்தால் மாற்றப்பட்டது, மேலும் சகாப்-உத்-தின் விர்க்கு 1937 மற்றும் மார்ச் 1945 ஆம் ஆண்டுகளுக்கு இடையில் சட்டமன்றத்தின் சபாநாயகராக பணியாற்றினார்   1946 ஆம் ஆண்டு  இலாகூரில் இறந்தார்.

## மேற்கோள்கள்

பகுப்பு:பஞ்சாபின் வரலாறு
பகுப்பு:1946 இறப்புகள்
பகுப்பு:பஞ்சாப் சட்டமன்ற உறுப்பினர்கள்
இசுலாமிய உச்சி மாநாட்டின் எட்டாவது அசாதாரண அமர்வு

**இசுலாமிய உச்சி மாநாட்டின் எட்டாவது அசாதாரண அமர்வு**  (Eighth Extraordinary Session of the Islamic Summit Conference)  2021 ஆம் ஆண்டு திசம்பர் மாதம் 17 ஆம் தேதியன்று  இசுலாமாபாத்தில் இசுலாமிய ஒத்துழைப்பு அமைப்பு  ஏற்பாடு செய்த ஒரு மாநாடாகும்  

## பின்னணி
காபூல் வீழ்ச்சியைத் தொடர்ந்து ஆப்கானித்தானை ஆப்கானித்தான் தலிபான் அமைப்பினர் கைப்பற்றியதை அடுத்து, மனிதாபிமான மற்றும் பொருளாதார நெருக்கடியை  முன்வைத்து இந்த அமர்வு ஏற்பாடு செய்யப்பட்டது. அமெரிக்கா மற்றும் ஐரோப்பிய நாடுகள் தலிபான் ஆட்சியை அங்கீகரிக்கவில்லை. இவை தலிபான்கள் மீது கடுமையான பொருளாதார தடைகளை விதித்தன.  மேலும் பில்லியன் கணக்கான டாலர்கள் மதிப்புள்ள ஆப்கானிய சொத்துக்கள் மற்றும் மேம்பாட்டு நிதிகளுக்கான அணுகலை தடை செய்தன.

இந்தத் தடைகள் நாட்டில் பொருளாதார மற்றும் மனிதாபிமான அவசரநிலை ஏற்படும் என்ற அச்சத்தை ஏற்படுத்தியது.  2021  ஆம் அக்டோபர் மாதத்தில்  உணவு மற்றும் வேளாண்மை அமைப்பு மற்றும் உலக உணவுத் திட்டத்தின் அறிக்கைகளின் அடிப்படையில், சுமார் 22.8 மில்லியன் ஆப்கானியர்கள் உணவுப் பற்றாக்குறை மற்றும் வாழ்வாதார இழப்பால் பாதிக்கப்படும் அபாயத்தில் இருப்பதாக ஐக்கிய நாடுகள் சபை மதிப்பிட்டுள்ளது. 

சவூதி அரேபியாவின் வேண்டுகோளின் பேரில் இம்மாநாடு இசுலாமாபாத்தில் நடைபெற்றது, இசுலாமிய ஒத்துழைப்பு அமைப்பு மாநாட்டிற்கு  தலைமை தாங்கியது. 

## மேற்கோள்கள்

பகுப்பு:பாக்கித்தான்
பகுப்பு:2021 நிகழ்வுகள்
கனுபாய் கல்சாரியா

**கனுபாய் கல்சாரியா**  (*Kanubhai Kalsariya*)  இந்தியாவைச் சேர்ந்த ஓர்  அரசியல்வாதியாவார்.  குசராத்து  மாநிலத்தைச்  சேர்ந்த இவர் ஒரு சமூக ஆர்வலராகவும் அறியப்படுகிறார்.

## தொழில்
கல்சாரியா 1997 முதல் 2012  ஆம் ஆண்டு வரை 10, 11 மற்றும் 12 ஆவது குசராத்து சட்டமன்றத் தேர்தல்களில் போட்டியிட்டு  மகூவா தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார்.  2012 ஆம் ஆண்டு வரை பாரதிய சனதா கட்சியில் உறுப்பினராக இருந்த இவர் தனது உறுப்பினர் பதவியை புதுப்பிக்கவில்லை. 2011 ஆம் ஆண்டில் மகூவா அருகே நிர்மா சிமென்ட் ஆலைக்கு எதிராக  இவர் த்லைமையில் விவசாயிகள் நடத்திய போராட்டத்தின் விளைவாக அந்நிறுவனத்திற்கு சுற்றுச்சூழல் அனுமதி ரத்து செய்யப்பட்டது.  இவர் சத்பவ்னா மஞ்ச் கட்சியைத் தொடங்கினார். 2012 ஆம் ஆண்டில் நடைபெற்ற குசராத் சட்டமன்றத் தேர்தலில் சுயேச்சையாக போட்டியிட்டார் ஆனால் தோல்வியடைந்தார்.  2014 ஆம் ஆண்டு கனுபாய் ஆம் ஆத்மி கட்சியில் சேர்ந்தார்  பின்னர் 2018 ஆம் ஆண்டில் இந்திய தேசிய காங்கிரசு கட்சிக்கு மாறினார். 

2018 ஆம் ஆண்டு நவம்பர் மாதத்தில்  தலச்சா அருகே அல்ட்ராடெக் சிமென்ட் தொழிற்சாலைக்கு நிலம் கையகப்படுத்துவதற்கு எதிராக இவர் ஒரு போராட்டத்திற்கு தலைமை தாங்கினார். பின்னர்  2021 ஆண்டு பிப்ரவரி மாதத்தில் நிறுவனத்தின் சுரங்கத் தளத்திற்குள் அத்துமீறி நுழைந்ததற்காக உள்ளூர் நீதிமன்றம் இவருக்கு ஆறு மாத சிறைத்தண்டனை விதித்தது.

## மேற்கோள்கள்

பகுப்பு:இந்திய செயற்பாட்டாளர்கள்
பகுப்பு:பாவ்நகர் மாவட்ட நபர்கள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:வாழும் மக்கள்
பகுப்பு:குஜராத் அரசியல்வாதிகள்
சாந்திலால் பட்டேல்

**சாந்திலால் புருசோத்தம்தாசு  பட்டேல்**  (*Shantilal Purshottamdas Patel*) இந்தியாவைச் சேர்ந்த ஓர் அரசியல்வாதியாவார். 1938 ஆம் ஆண்டு ஏப்ரல் மாதம் 8 ஆம் தேதியன்று இவர் பிறந்தார்.  குசராத்து மாநிலத்தைச்  சேர்ந்த இவர்   சந்திரசேகர் அமைச்சரவையில் வர்த்தக அமைச்சகத்தில் ஒரு துணை அமைச்சராகப் பணியாற்றினார். குசராத்து மாநிலத்தில் உள்ள கோத்ராவிலிருந்து மக்களவை உறுப்பினராகத் தேர்ந்தெடுக்கப்பட்டார்.

கோத்ரா தொகுதியிலிருந்து 8, 9, 11 மற்றும் 12 ஆவது மக்களவைகளுக்குக் தேர்ந்தெடுக்கப்பட்டார்.

## பதவிகள்
* 1975-1988 குசராத்து சட்டமன்ற உறுப்பினராகத் தேர்ந்தெடுக்கப்பட்டார்.
* 1977-1988 துணைத் தலைவர், சனதா கட்சி குசராத்து.
* 1988–1989 எட்டாவது நாடாளுமன்ற உறுப்பினர்,
* 1989–1991 ஒன்பதாவது நாடாளுமன்ற உறுப்பினர், (2வது முறை).
* 1989-1991 பொதுச் செயலாளர், சனதா தளம் (எசு) .
* 1990-1991 துணை அமைச்சர், வர்த்தக அமைச்சகம்.
* 1992 பொதுச் செயலாளர், பிரதேச காங்கிரசு குழு  (இந்திரா), குசராத்து.
* 1996–1998 நாடாளுமன்ற உறுப்பினர், 11 ஆவது மக்களவை (3 ஆவது முறை).
* 1998–1999 நாடாளுமன்ற உறுப்பினர், 12 ஆவது மக்களவை (4ஆவது முறை).

## புத்தகங்கள்
* பஞ்சமகால் தரிசனம்.
* சககர்தீப்.
* மகாக் (மானெக்லால் காந்தியின் வாழ்க்கை வரலாறு).

## மேற்கோள்கள்

பகுப்பு:வாழும் மக்கள்
பகுப்பு:குஜராத் அரசியல்வாதிகள்
பகுப்பு:8வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:1938 பிறப்புகள்